सेक्स स्कँडल : अमेरिकेत तेलुगू अभिनेत्रींना देहविक्रय करायला भाग पाडणारं रॅकेट\nप्रातिनिधिक फोटो

फेडरल पोलिसांच्या मते अमेरिकेत होणाऱ्या तेलुगू आणि इतर सांस्कृतिक कार्यक्रमांकात सहभागी होण्याच्या बहाण्यानं तेलुगू सिनेमांतील कलाकारांना बोलावलं जात होतं आणि त्यांना वेश्या व्यवसाय करायला लावलं जात होतं. 

होमलँड सेक्युरिटीचे अधिकारी ब्रायन जिन म्हणाले, "34 वर्षांचा किशन मोडुगमुडी या रॅकेटचा मास्टरमाईंड असून त्याची पत्नी चंद्रकला मोडुगमुडी त्याला त्यात मदत करायची."

ब्रायन यांनी इलिनॉय न्यायालयात याचिकासुद्धा दाखल केली आहे. 

किशनला राज चेन्नुपती याही नावानं ओळखल जातं. तर त्याची पत्नी चंद्रकला हिला विभा आणि विभा जया नावांनी ओळखलं जातं. 

न्यायालयात दाखल करण्यात आलेल्या 42 पानांच्या या याचिकेमध्ये सेक्स रॅकेटमध्ये सहभागी महिलांची ओळख सांगण्यात आलेली नाही. याचिकेत त्यांना ए, बी, सी, डी अशी कोड नावं दिलेली आहेत. 

प्रातिनिधिक फोटो

या केसचा तपास करणाऱ्या अधिकाऱ्यांनी सेक्स रॅकेटमधल्या पीडित मुली आणि ग्राहकांचीही चौकशी केली आहे. अधिकाऱ्यांनी न्यायलायात सांगितलं की संशयितांच्या घरी काही वह्या मिळाल्या आहेत, त्यात या धंद्याशी संबंधित हिशोब, अभिनेत्रींची आणि ग्राहकांची नावंही आहेत. 

असं उघडकीस आलं सेक्स रॅकेट

ब्रायन यांनी न्यायालयात दिलेल्या माहिती नुसार 20 नोव्हेंबर 2017ला दिल्लीतून एक मुलगी शिकागोच्या आंतरराष्ट्रीय विमानतळावर पोहोचली होती. 

न्यायालयात दिलेल्या माहितीत या मुलीचा उल्लेख 'ए' असा करण्यात आला आहे. या मुलीजवळ बी1/बी2 टुरिस्ट व्हिसा होता. विमानतळावर इमिग्रेनशनला या मुलीनं जी माहिती दिली त्यानुसार 18 नोव्हेंबर 2017ला तिचा दक्षिण कॅलिफोर्नियातील तेलुगू असोसिएशनच्यावतीनं सत्कार होणार होता. 

इतर कागदपत्रांत म्हटलं होतं की तिला कॅलिफोर्निया तेलुगू असोसिएशनच्या स्टार नाईटमध्ये सहभागी व्हायचं होतं आणि ती 10 दिवस अमेरिकेत राहणार आहे.

प्रातिनिधिक फोटो

इमिग्रेशन अधिकाऱ्यांना या मुलीवर संशय आला कारण तिला 18 नोव्हेंबरला कॅलिफोर्नियात होणाऱ्या कार्यक्रमात सहभागी व्हायचं होतं, पण ती 2 दिवस उशिरा शिकागो विमानतळावर उतरली होती. 

तिला याबद्दल विचारण्यात आल्यानंतर तिनं सांगितलं की तिला नॉर्थ अमेरिका तेलुगू सोसायटीच्या कार्यक्रमात भाग घ्यायचा आहे. तिनं जे पत्र दाखवलं त्यात म्हटलं होतं की ती इलिनॉयमधील स्कॅमबर्ग इथं होणाऱ्या एका परिषदेत पाहुणी आहे. 

तेलुगू असोसिएशनकडे चौकशी

अधिकाऱ्यांनी जेव्हा...\n\ntl;dr:
अमेरिकेतल्या पोलिसांनी एका सेक्स रॅकेटचा पर्दाफाश केला आहे. यामध्ये तेलुगू सिमेमांशी संबंधित मुली आणि अभिनेत्री सहभागी आहेत. शिकागो हे शहर या सेक्स रॅकेटचं केंद्र आहेत. पोलिसांनी या प्रकरणात एका तेलुगू जोडप्याला अटक केली असून हे जोडपं हे रॅकेट चालवत होतं.